นายกรัฐมนตรี เร่งเดินหน้าแก้ปัญหาราคาค่าโดยสารรถไฟฟ้าสายสีเขียว พร้อมสั่งการเร่งแก้ปัญหาหนี้ กยศ.
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงความคืบหน้าการแก้ไขปัญหารถไฟฟ้าสายสีเขียว ว่า ได้คำนึงถึงความเดือดร้อนของประชาชนและจะดำเนินการแก้ไขตาม?ขั้นตอน? โดยขณะนี้อยู่ระหว่างการนำเข้าที่ประชุมคณะรัฐมนตรีเพื่อพิจารณา? ก่อนที่จะนำไปสู่การเจรจาต่อไป โดยยืนยันคำนึงถึงความเดือดร้อนของประชาชนเป็นหลัก? ขณะเดียวกันขอให้ทุกฝ่ายที่เกี่ยวข้องร่วมกันแก้ไขปัญหา? เพราะหลายอย่างมีความซับซ้อน? ดังนั้นการแก้ปัญหาต้องเป็นแนวทางที่ถูกต้องและไม่เป็นปัญหาต่อรัฐบาลในอนาคต ตลอดจนราคาต้องไม่สูงเกินไป?นายกรัฐมนตรี ยังกล่าวว่า ได้สั่งการให้มีการเร่งแก้ปัญหาหนี้กองทุนเงินให้กู้ยืมเพื่อการศึกษา (กยศ.) เป็นการเร่งด่วน ซึ่งยังพบว่า มีคนเดือดร้อนเป็นจำนวนมาก จึงได้สั่งการให้หามาตรการที่เหมาะสม ไม่ว่าจะเป็นแนวทางการปลดหนี้ ผ่อนชำระ หรือยืดระยะเวลาชำระหนี้ เพราะในขณะนี้มีหนี้สินเป็นจำนวนหลายแสนล้านบาท ซึ่งรัฐบาลไม่สามารถหาเงินมาชำระหนี้ตรงนี้ได้